Cuneiform Tablet ICK 1 51
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dì-DINGIR-ma a-na en-nam-be-lim ù a-šùr-ṣú-lu-li-ma a-na PUZUR₄-a-šùr qí-bi-ma 0.5 ma-na KÙ.BABBAR a-na pá-ni a-mur-IŠTAR nu-šé-bi-il₅ 0.5 ma-na KÙ.BABBAR u₄-ma-am a-na a-mur-IŠTAR ni-iš-qúl a ma-lá te₉-er-ti-kà ni-kà-sí iš-ti-šu lá ni-sí a-ma-kam ni-kà-sí iš-ti-šu ši-sí 1 ma-na KÙ.BABBAR ù ša 2 GÍN KÙ.BABBAR sà-ḫe-er-tám im-dí-DINGIR iš-ti i-ku-pí-a ú-šé-bi-lá-kum 1 ku-ta-num ša {d}UTU.DUG ni-is-ḫa-tim i-na É.GAL-lim i-le-qé-ma a-na li-bi ṣú-ba-ti-kà i-lá-ak 15 GÍN KÙ.BABBAR ší-im ku-ta-ni-šu ni-dì-šu-um ŠU-NÍGIN 3 ma-na 17 GÍN KÙ.BABBAR qá-dì ša i-ku-pí-a ub-lá-ku-ni im-dì-DINGIR a šu-mì-kà ú-ša-qí-il₅